***Trolljegeren*** é un filme noruegués escrito e dirixido por André Øvredal que foi estreado no 2010.

Sinopse
-------

Falso documental que narra a historia dun grupo de estudantes que trata de destapar unha conspiración do goberno que implica a troles xigantes que viven en Noruega. O goberno noruegués estivo ocultando o feito de que existe unha poboación secreta de troles vivindo en cotos de caza na zona norte do país, manténdoos seguros e afastados da atención pública do lugar e a posibilidade de que se desate o pánico masivo se a xente descobre que estas criaturas son reais.

Personaxes
----------

* Otto Jespersen como Hans, o cazador de troles
* Hans Morten Hansen como Finn
* Tomas Alf Larsen como Kalle
* Johanna Mørck como Johanna
* Knut Nærum como Director da empresa de enerxía
* Robert Stoltenberg como Cazador de osos polaco
* Glenn Erland Tosterud como Thomas
* Urmila Berg-Domaas como Malica

Galardóns e nomeamentos
-----------------------

* 2011: Festival de Sitges: Sección oficial longametraxes a concurso.

Referencias culturais
---------------------

A pintura "Soria Moria Castle" de Theodor Kittelsen
*Trollhunter* contén numerosas referencias á cultura de Noruega e ós seus contos populares. Entre as numerosas crenzas está a de que existen diferentes especies de troles, como os troles de montaña e os de bosque, que como se di no filme poden ser categorizados en subespecies. A máis coñecida delas é probablemente a do "Rei das Montañas", que é mencionada na obra de Edvard Grieg *Peer Gynt*. O nome noruegués para Rei das Montañas, «Dovregubbe», é unha palabra composta, e a primeira parte dela é a mesma palabra usada para chamar á serra Dovrefjell, que é tamén o lugar onde se atopan o trol xigantesco.

No filme tamén se inclúen outras descricións de troles do folclore noruegués, como o feito de que teñen rabo, que poden ter múltiples cabezas, que poden cheirar o sangue dos cristiáns e que comen rochas pero tamén poden comer homes. Os troles son descritos como grandes, vellos, fortes, pero tamén lentos e parvos. Tórnanse pedra ó entrar en contacto coa luz solar. Este último é un dato destacado no filme, xa que o cazador de troles utiliza luz ultravioleta para matar os troles. Con todo, o cazador tamén di que non todo o que se di nos contos sobre os troles é verdade.

Trol por Theodor Kittelsen
Trol pintado por John Bauer
O filme tamén ten numerosas referencias específicas ós contos de fadas. Por exemplo, ó conto Boots Who Ate a Match With the Troll cando o cámara pregunta sobre un concurso de comer, e ó conto Three Billy Goats Gruff cando o cazador tenta emboscar ó trol debaixo da ponte. O conto de fadas Soria Moria Castle é un dos contos que di que os troles poden cheirar o sangue dun home cristián. Unha pintura de Theodor Kittelsen baseada no mesmo conto tamén é utilizado como un pano de fondo dunha das viaxes que fan na película. O aspecto físico dos troles está influído por artistas como Theodor Kittelsen e John Bauer.

Como reflexo de como os estudantes responden ós cazador, só unha pequena fracción dos noruegueses se consideran relixiosos ou van á Igrexa con regularidade,
mesmo tendo en conta que a maioría da poboación é membro da igrexa do estado.

O filme tamén amosa o conflito cotián entre os granxeiros e os depredadores salvaxes que ameazan o seu gando, e a limitada capacidade para reaccionar sen crebar as leis de protección da vida salvaxe. No filme, estes depredadores levan a culpa polas accións dos troles.
Do mesmo xeito, existen conflitos que xorden cando novas liñas de electricidade deben ser feitas a través da paisaxe.

Cun elenco inzado de actores cómicos que son moi coñecidos pola audiencia norueguesa, como Otto Jespersen, o ton do filme cambia debido a este feito, restándolle dramatismo. Robert Stoltenberg interpreta o cazador polaco e fai a escena menos grave, e tamén recrea os estereotipos que a maioría dos noruegueses teñen dos inmigrantes de Polonia,
como son o seu pobre dominio do noruegués ou do inglés, que fan o que se lles pide sen facer preguntas,
que fan o traballo que os noruegueses non queren facer,
e que é relativamente frecuente que traballen mal pagados ou condicións non legais.

Notas
-----

1. ↑  BoxOfficeMojo.com
2. ↑  "Know Your Trolls: A guide to troll science from the director of TrollHunter". io9. 5 de maio de 2011.
3. ↑  "Få nordmenn i kirken, men ikke færre enn før" (en Norwegian). 20 de xuño de 2011. Arquivado dende o orixinal o 25 de agosto de 2012.
4. ↑  "More participants at communion". Statistisk Sentralbyrå. 20 de xuño de 2011.
5. ↑  "Norsk Sau og Geit er skeptisk til rovdyrtapstall for sau". *Nationen* (en Norwegian). 27 de outubro de 2011. Arquivado dende o orixinal o 07 de agosto de 2012.
6. ↑  "Kampen fortsetter i Hardanger". *NRK* (en Norwegian). 26 de xuño de 2011.
7. ↑  "Immigrants and Norwegian-born to immigrant parents". Statistisk Sentralbyrå. 28 de abril de 2011. Arquivado dende o orixinal o 14 de novembro de 2011.
8. ↑  "– Norskundervisning er ikke nok for å unngå arbeidsulykker" [Language classes are not enough to avoid work accidents]. *NRK* (en Norwegian). 6 de decembro de 2011.
9. ↑  "- Det eksisterer ikke polakkarbeid, bare arbeid" [- There is no such thing as Polish work, only work]. *E24* (en Norwegian). 8 de decembro de 2011.
10. ↑  "Polakker på samlebånd" [Polish on assembly lines]. *Dagbladet debatt* (en Norwegian). 20 de xuño de 2011.
11. ↑  "Innleide firma bryter loven". *Aftenbladet* (en Norwegian). 27 de setembro de 2011. Arquivado dende o orixinal o 29 de abril de 2012.

Véxase tamén
------------

### Ligazóns externas

* Ficha na IMDb *(en inglés)*
* Ficha en BoxOfficeMojo *(en inglés)*
* Ficha en RottenTomatoes *(en inglés)*
* Ficha en FilmWeb *(en noruegués)*

* Portal:Cine
* Portal:Noruega

|  |  |
| --- | --- |
| Control de autoridades | 
* Wd: Q633131
* Allmovie: v528378
* AlloCiné: 189553
* Box Office Mojo: trollhunter
* CineRessources: 113541
* FilmAffinity: 363263
* IMDb: tt1740707
* LUMIERE: 35385
* Metacritic: trollhunter
* OFDb: 202248
* OMDB: 41695
* Rotten Tomatoes: trollhunter
* Synchronkartei: 20824
* TheNumbers: Trolljegeren
* TMDb: 46146
* TVcom: trollhunter

 |